Suiker in vrugte | Health24
Posted by: Marie | 2010/06/03
Suiker in vrugte
Ek is ''n tipe 2 diabeet en hanteer alles goed. Ek wil graag weet of mens teveel vrugte per dag kan eet a.g.v. hulle suiker inhoud, alhoewel dit veronderstel is om goeie suiker te wees?
Ek vertrou dat jy 'n individuele dieetvoorskrif van 'n dieetkundige ontvang het? Indien nie, moet jy asb so gou as moontlik wel 'n dieetkundige spreek. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. Indien jy wel 'n dieetkundige besoek het, dan het sy/hy seker vir jou gesê dat jy net 'n sekere aantal vrugteporsies per dag kan insluit (bv. 'n piesang is 2 vrugteporsies, ens), en dat jy veral vrugte met 'n lae-glisemiese indeks (GI) soos appels, sitrusvrugte en bessie behoort te eet.